Muutettu Ehdotus: Euroopan parlamentin ja neuvoston päätös talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta: Energia-alan hankkeiden rahoittaminen osana Euroopan talouden elvytyssuunnitelmaa /* KOM/2009/0662 lopull. */





[pic] | EUROOPAN YHTEISÖJEN KOMISSIO | Bryssel 30.11.2009 KOM(2009)662 lopullinen Muutettu ehdotus: EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta: Energia-alan hankkeiden rahoittaminen osana Euroopan talouden elvytyssuunnitelmaa PERUSTELUT JOHDANTO Euroopan parlamentti, neuvosto ja komissio sopivat 2. huhtikuuta 2009 pidetyssä kolmikantakokouksessa Euroopan talouden elvytyssuunnitelman[1] osana myönnettävästä rahoituksesta, joka osoitetaan energiahankkeisiin, maaseutualueiden laajakaistainternetiin liittyviin hankkeisiin sekä yhteisen maatalouspolitiikan kokonaisarvioinnissa (ns. terveystarkastuksessa) määriteltyihin ”uusiin haasteisiin” liittyviin toimiin. Toimenpidepaketti, jolla pyritään talouden lisäelvytykseen ja energian toimitusvarmuuden parantamiseen, on yhteensä 5 000 miljoonaa euroa käypinä hintoina: - Rahoituskehyksen otsakkeessa 1 a varataan 3 980 miljoonaa euroa energiahankkeiden rahoittamista varten: 2 000 miljoonaa euroa vuodeksi 2009 ja 1 980 miljoonaa euroa vuodeksi 2010. - Otsakkeesta 2 osoitetaan lisäksi 1 020 miljoonaa euroa maaseutualueiden laajakaistainternetin kehittämiseen ja yhteisen maatalouspolitiikan (YMP) kokonaisarvioinnin yhteydessä määriteltyihin ”uusiin haasteisiin” liittyvien toimien tehostamiseen. Kyseisen sopimuksen ja 8. huhtikuuta 2009 tehdyn komission muutetun ehdotuksen[2] perusteella Euroopan parlamentti ja neuvosto tekivät 6. toukokuuta 2009 päätöksen[3], jolla tarkistettiin vuosien 2007–2013 rahoituskehystä. Otsakkeen 1 a maksusitoumusmäärärahojen vuoden 2009 enimmäismäärään tehtiin 2 000 miljoonan euron lisäys, ja varat osoitettiin energiahankkeiden rahoittamiseen talouden elvyttämiseksi. Lisäys kompensoitiin kokonaisuudessaan supistamalla samalla määrällä otsakkeen 2 maksusitoumusmäärärahojen vuoden 2009 enimmäismäärää. Maksumäärärahojen vuosien 2009–2013 enimmäismääriä muutettiin vastaavasti. Tämän päätöksen lisäksi vuoden 2009 talousarviosta varattiin 600 miljoonaa euroa maaseutualueiden laajakaistainternetin ja ”uusiin haasteisiin” liittyvien toimien rahoittamiseksi. Jäljelle jäävän määrän (1 980 miljoonaa euroa energiahankkeisiin ja 420 miljoonaa euroa maaseutualueiden laajakaistainternetin kehittämishankkeisiin ja YMP:n kokonaisarvioinnin yhteydessä määriteltyihin ”uusiin haasteisiin” liittyviin toimiin) rahoitus varmistetaan 2. huhtikuuta 2009 saavutetun sopimuksen mukaan ”tasoitusmekanismin avulla vuoden 2010 talousarviota koskevassa neuvottelumenettelyssä hyödyntämällä kaikkia asianomaiseen lainsäädäntökehykseen sisältyviä talousarviomäärärahoja, ja nämä toimenpiteet saatetaan tarvittaessa päätökseen viimeistään vuoden 2011 talousarviota koskevassa neuvottelumenettelyssä”. Komissio teki edellä mainitun sopimuksen perusteella 27. lokakuuta 2009 ehdotuksen jäljelle jäävän määrän kompensoimisesta[4]. Tässä muutetussa ehdotuksessa Euroopan parlamentin ja neuvoston päätökseksi otetaan huomioon otsakkeeseen 2 kuuluvien Euroopan maatalouden tukirahaston toimien toteutusta koskevat lopulliset tiedot, joita ei ollut saatavilla komission tehdessä alkuperäisen ehdotuksensa. Lisäksi otetaan huomioon 18. marraskuuta 2009 pidetyn talousarvioneuvottelukokouksen tulokset. Tämän vuoksi komissio ehdottaa, että rahoituskehystä tarkistetaan siten, että otsakkeen 1 a maksusitoumusmäärärahojen vuoden 2010 enimmäismäärään tehdään 1 779 miljoonan euron lisäys. Lisäksi 120 miljoonaa euroa otetaan käyttöön talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn toimielinten sopimuksen 27 kohdassa tarkoitetusta joustovälineestä ja 81 miljoonaa euroa otsakkeen 1 a maksusitoumusmäärärahojen vuoden 2010 enimmäismäärään jäävästä kohdentamattomasta liikkumavarasta. Tämä mahdollistaa koko 1 980 miljoonan euron jäljellä olevan määrän osoittamisen Euroopan talouden elvytyssuunnitelman mukaisiin energiahankkeisiin, kuten kyseiset kolme toimielintä ovat sopineet. Tämän päätöksen lisäksi 420 miljoonaa euroa varataan vuoden 2010 talousarviosta maaseutualueiden laajakaistainternetin ja ”uusiin haasteisiin” liittyvien toimien rahoittamiseksi. MAHDOLLISUUDET MENOJEN UUDELLEEN KOHDENTAMISEEN OTSAKKEESSA 1 A Otsakkeen 1 a maksusitoumusmäärärahojen vuoden 2009 enimmäismäärään jäävä 3 miljoonan euron liikkumavara osoitetaan Euroopan talouden elvytyssuunnitelman rahoittamiseen. Toimielinten sopimuksen 23 kohdassa määrätään mahdollisuuksista tarkastella menojen uudelleen kohdentamista ennen enimmäismäärän tarkistamista. Kyseiset toimielimet ovatkin sopineet edellä mainitussa neuvottelukokouksessa, että komission vuoden 2010 alustavan talousarvioesityksen mukainen 81 miljoonan euron kohdentamaton liikkumavara käytetään Euroopan talouden elvytyssuunnitelman mukaisten energiahankkeiden rahoittamiseen. Tämä päätös noudattaa 2. huhtikuuta 2009 annettua julistusta, jonka mukaan ”tasoitusmekanismi ei vaikuta yhteispäätösmenettelyssä hyväksyttyjen ohjelmien määrärahoihin eikä vuotuiseen talousarviomenettelyyn”. OTSAKKEIDEN VÄLISET SIIRROT Toimielinten sopimuksen 23 kohdan toisen alakohdan ja 2. huhtikuuta 2009 tehdyn sopimuksen mukaisesti toimielimet sopivat 19. marraskuuta 2009 pidetyssä talousarvioneuvottelukokouksessa, että otsakkeen 1 a maksusitoumusmäärärahojen enimmäismäärään tehtävä lisäys kompensoidaan seuraavasti: Maksusitoumusmäärärahat: siirrot otsakkeesta 1 b Otsakkeen 1 b maksusitoumusmäärärahojen vuoden 2009 enimmäismäärään jää miljoonan euron liikkumavara ja vuoden 2010 enimmäismäärään 6 miljoonan euron liikkumavara käyttämättömän teknisen tuen vuoksi. Toimielimet sopivat, että määrät käytetään Euroopan talouden elvytyssuunnitelman mukaisten energiahankkeiden rahoittamiseen. Komissio vahvistaa, että alaotsakkeen 1 b maksusitoumusmäärärahojen vuoden 2010 enimmäismäärään jäävä liikkumavara perustuu neuvoston asetuksen (EY) N:o 1083/2006 45 artiklassa tarkoitetun, komission aloitteesta ja/tai puolesta annettavan teknisen tuen rahoitustarpeen uudelleenarviointiin. Tästä syystä sillä ei ole vaikutusta ohjelmasuunnitteluun tai operatiivisten ohjelmien sitoumuksiin. Maksusitoumusmäärärahat: siirrot otsakkeesta 2 Otsakkeen 2 maksusitoumusmäärärahojen vuoden 2009 menokattoon jää 1 036 miljoonan euron liikkumavara. Luku sisältää 34 miljoonan euron erän, joka johtuu siitä, että lisätalousarvioon nro 10/2009 otetut kalastusta koskevat ohjelmat eivät ole toteutuneet suunnitelmien mukaan. Vuoden 2009 talousarvioon otettiin 250 miljoonan euron määräraha maaseudun kehittämistä varten ja 20 miljoonan euron ilmastonmuutosmääräraha, mutta asianmukaisen oikeusperustan puuttumisen vuoksi määrärahoja ei voida käyttää. Koska maatalousvuosi on nyt päättynyt, vuoden 2009 jäljellä oleva liikkumavara ja otsakkeen 2 käyttämättä jääneet määrärahat sovittiin kohdennettaviksi Euroopan talouden elvytyssuunnitelman mukaisiin energiahankkeisiin, jotka rahoitetaan otsakkeesta 1 a. Vuoden 2010 talousarvio on ollut neuvoston toisessa käsittelyssä, ja otsakkeen 2 maksusitoumusmäärärahojen vuoden 2010 menokattoon jäävä alustava liikkumavara on sen perusteella 1 083 miljoonaa euroa. Toimielimet sopivat, että tämä liikkumavara käytetään seuraavasti: - Otsakkeessa 2 osoitetaan 420 miljoonaa euroa Euroopan talouden elvytyssuunnitelman mukaisesti maaseutualueiden laajakaistainternetin kehittämiseen ja YMP:n kokonaisarvioinnin yhteydessä määriteltyihin ”uusiin haasteisiin” liittyvien toimien tehostamiseen. - Lisäksi otsakkeessa 1 a voidaan varata 158 miljoonaa euroa energiahankkeita varten. Vuoden 2010 menokatosta jää siis 505 miljoonan euron liikkumavara käytettäväksi maatalouteen. Komissio on joka tapauksessa sitoutunut toteuttamaan kaikki tarvittavat toimenpiteet varmistaakseen, että YMP:n menoista ja niiden rahoituksesta tehtyjä päätöksiä noudatetaan, myös sopimusta YMP:n kokonaisarvioinnista. Maksusitoumusmäärärahat: siirrot otsakkeesta 3 a Otsakkeen 3 a maksusitoumusmäärärahojen vuoden 2009 enimmäismäärään jää 5 miljoonan euron liikkumavara. Koska varainhoitovuosi on päättymäisillään eikä jäljelle jäävälle määrälle ole osoitettu muuta käyttötarkoitusta, myös se on sovittu käytettäväksi Euroopan talouden elvytyssuunnitelman mukaisten energiahankkeiden rahoittamiseen. Maksusitoumusmäärärahat: siirrot otsakkeesta 5 Otsakkeen 5 (Hallinto) menokattoon jää 174 miljoonaa euroa liikkumavaraa vuonna 2009. Määrä sisältää liikkumavaraan lisätalousarviolla nro 10/2009 osoitetun 98 miljoonan euron lisäyksen, joka on seurausta komission, neuvoston, talous- ja sosiaalikomitean sekä alueiden komitean talousarvioiden budjetoitua pienemmästä toteutuksesta. Vuoden 2010 osalta sovittiin, että Euroopan parlamentin ensimmäisessä käsittelyssä esitettyjen tarkistusten ja ehdotetun oikaisukirjelmän nro 3/2010 perusteella liikkumavaraa jätetään 72 miljoonaa euroa. Osa liikkumavarasta saattaa olla tarpeen Lissabonin sopimuksen voimaantuloon liittyvien lisämäärärahatarpeiden kattamiseksi. Tämän perusteella ehdotetaan, että 300 miljoonaa euroa (174 miljoonaa euroa vuoden 2009 liikkumavarasta ja 126 miljoonaa euroa vuoden 2010 liikkumavarasta) varataan Euroopan talouden elvytyssuunnitelman mukaisten energiahankkeiden rahoittamiseen. MAKSUMÄÄRÄRAHAT Toimielinten sopimuksen 23 kohdan neljännessä alakohdassa edellytetään, että kaikissa tarkistuksissa säilytetään asianmukainen suhde maksusitoumusmäärärahojen ja maksumäärärahojen välillä. Tämän vuoksi myös maksumäärärahojen vuosittaisia enimmäismääriä on tarpeen tarkistaa. Tarkistus perustuu otsakkeeseen 1 a lisättyjä maksusitoumusmäärärahoja vastaavien maksujen suoritusaikatauluun ja otsakkeiden 1 b, 2 ja 5 maksusitoumusmäärärahoihin tehtyä vähennystä vastaavaan maksujen vähentymiseen vuosina 2009 ja 2010. YHTEENVETOTAULUKKO JA PÄÄTELMÄT Seuraavassa taulukossa on yhteenveto rahoituskehyksen mukaisiin maksusitoumus- ja maksumäärärahojen enimmäismääriin ehdotetuista muutoksista. Määrät on ilmoitettu käypinä hintoina. [pic] Tarkistuksella ei ole vaikutusta maksusitoumus- ja maksumäärärahojen yhteenlaskettuihin, käypinä hintoina ilmaistuihin enimmäismääriin. Kun edellä olevat muutokset otetaan huomioon, saadaan jäljempänä esitetty rahoituskehys (käypinä hintoina). Rahoituskehyksen tarkistamisesta tehtävässä virallisessa päätöksessä on viitattava toimielinten sopimukseen sisältyvään perustaulukkoon, jossa määrät on ilmaistu vuoden 2004 kiinteinä hintoina. Käypinä hintoina ilmaistut määrät on sen vuoksi muutettava vuoden 2004 kiinteinä hintoina ilmaistuiksi määriksi käyttämällä kiinteää 2 prosentin vuosideflaattoria toimielinten sopimuksen 16 kohdan mukaisesti. [pic] - Muutettu ehdotus: EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta: Energia-alan hankkeiden rahoittaminen osana Euroopan talouden elvytyssuunnitelmaa EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 21 kohdan, 22 kohdan ensimmäisen ja toisen alakohdan ja 23 kohdan, ottavat huomioon komission ehdotuksen, sekä katsovat seuraavaa: (1) Euroopan parlamentti, neuvosto ja komissio sopivat 18 päivänä marraskuuta 2009 pidetyssä talousarvioneuvottelukokouksessa järjestelyistä Euroopan talouden elvytyssuunnitelman yhteydessä myönnettävää lisärahoitusta varten, joka osoitetaan energiahankkeisiin, laajakaistainternetiin liittyviin hankkeisiin sekä vuonna 2003 toteutetun, yhteisen maatalouspolitiikan väliuudistuksen kokonaisarvioinnissa (”terveystarkastuksessa”) määriteltyihin ”uusiin haasteisiin” liittyvien toimenpiteiden tehostamiseen[6]. Rahoitus edellyttää, että tarkistetaan vuosiksi 2007–2013 laadittua monivuotista rahoituskehystä toimielinten sopimuksen 21, 22 ja 23 kohdan mukaisesti, jotta alaotsakkeen 1 a maksusitoumusmäärärahojen vuoden 2010 enimmäismäärää voidaan korottaa 1 779 miljoonalla eurolla käypinä hintoina. (2) Alaotsakkeen 1 a maksusitoumusmäärärahojen vuoden 2010 enimmäismäärään tehtävä lisäys kompensoidaan kokonaisuudessaan supistamalla otsakkeiden 1 a, 1 b, 2, 3 a ja 5 maksusitoumusmäärärahojen vuoden 2009 enimmäismääriä sekä otsakkeiden 1 b, 2 ja 5 maksusitoumusmäärärahojen vuoden 2010 enimmäismääriä. (3) Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä tarkistetaan. Tarkistus on vaikutuksiltaan neutraali. (4) Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi sen vuoksi muutettava[7], OVAT PÄÄTTÄNEET SEURAAVAA: Ainoa artikla Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liite I korvataan tämän päätöksen liitteellä. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Algirdas SEMETA Komission jäsen LIITE [pic] [1] KOM(2008) 859 lopullinen/2. [2] KOM(2009) 171 lopullinen. [3] EUVL L 132, 29.5.2009, s. 8. [4] KOM(2009) 600. [5] EUVL C 139, 14.6.2006, s. 1. [6] KOM(2008) 800, KOM(2008) 859, KOM(2009) 171 ja EUVL L 132, 29.5.2009, s. 8. [7] Edellä mainittuun rahoitussopimukseen perustuvat määrät muunnetaan tämän vuoksi vuoden 2004 hinnoiksi.